Predlog SKLEP SVETA o stališču, ki ga zavzame Unija v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani v zvezi s sprejetjem poslovnikov Pridružitvenega sveta in Pridružitvenega odbora, ustanovitvijo dveh posebnih pododborov in prenosom nekaterih pooblastil Pridružitvenega sveta na Pridružitveni odbor v njegovi trgovinski sestavi /* COM/2014/0587 final - 2014/0273 (NLE) */





OBRAZLOŽITVENI MEMORANDUM 1. OZADJE PREDLOGA Priloženi predlog je pravni akt za sprejem stališča, ki ga zavzame Unija v Pridružitvenem svetu, ustanovljenem s Pridružitvenim sporazumom med Evropsko unijo in Republiko Moldavijo (v nadaljnjem besedilu: Sporazum) v zvezi s sprejetjem poslovnikov Pridružitvenega sveta in Pridružitvenega odbora, ustanovitvijo dveh posebnih pododborov ter prenosom nekaterih pooblastil Pridružitvenega sveta in Pridružitvenega odbora v njegovi trgovinski sestavi. Pogajanja o tem celovitem in ambicioznem pridružitvenem sporazumu med EU in Republiko Moldavijo so se začela januarja 2010. Februarja 2012 sta EU in Republika Moldavija začeli tudi pogajanja o poglobljenem in celovitem območju proste trgovine kot ključnem elementu pridružitvenega sporazuma. Evropska unija in Republika Moldavija sta 29. novembra 2013 parafirali besedilo Sporazuma. Ta pridružitveni sporazum je najbolj napreden sporazum te vrste, ki ga je EU kdaj koli dosegla, zlasti v zvezi s trgovino in gospodarskim povezovanjem, ter presega zgolj odpiranje trga. Namen sporazuma je pospešiti poglabljanje političnih in gospodarskih odnosov med Republiko Moldavijo in EU ter na izbranih področjih spodbuditi postopno gospodarsko povezovanje Republike Moldavije v notranji trg EU, zlasti z vzpostavitvijo poglobljenega in celovitega območja proste trgovine. Svet je 16. junija 2014 sprejel sklep[1] o podpisu, v imenu Evropske unije, in začasni uporabi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, vključno s poglobljenim in celovitim sporazumom o prosti trgovini med Evropsko unijo in Evropsko skupnostjo za atomsko energijo ter njunimi državami članicami na eni strani ter Republiko Moldavijo na drugi strani. Sporazum je bil nato podpisan v Bruslju v petek, 27. junija 2014, v okviru Evropskega sveta. Republika Moldavija je sporazum ratificirala 2. julija 2014 ter tako kot Evropska unija zaključila potrebne postopke obveščanja v istem mesecu. V skladu s členom 464 Sporazuma se nekatere določbe Sporazuma (določene v členu 4 Sklepa Sveta o podpisu in začasni uporabi sporazuma z Republiko Moldavijo z dne 16. junija 2014) uporabljajo začasno od 1. septembra 2014 do ratifikacije s strani držav članic EU. Začasna uporaba je predvidena z namenom, da se skupni gospodarski interesi in skupne vrednote ohranijo v ravnovesju, ter ob upoštevanju skupne želje EU in Republike Moldavije, da začneta izvajati in uveljavljati ustrezne dele Sporazuma, da bi reforme na nekatera sektorska vprašanja lahko začele učinkovati še pred njegovo sklenitvijo. 2. IZIDI POGAJANJ Naslov VII sporazuma z Republiko Moldavijo določa institucionalni okvir, ki je potreben za pravilno delovanje in izvajanje sporazumov. Sporazum določa ustanovitev Pridružitvenega sveta (člen 434(1)) na ministrski ravni za nadzor in spremljanje uporabe in izvajanja Sporazuma. Za pripravo zasedanj in posvetovanj Pridružitvenega sveta, po potrebi izvajanje njegovih sklepov in na splošno zagotavljanje kontinuitete odnosov v okviru pridružitve ter pravilno delovanje Sporazuma se (v skladu s členom 437(1) Sporazuma) ustanovi tudi Pridružitveni odbor. Pridružitveni svet in Pridružitveni odbor se lahko odločita za ustanovitev kakršnega koli drugega posebnega pododbora ali organa, ki jima lahko pomaga pri izvrševanju njunih nalog, ter določita sestavo, naloge in način delovanja takšnih pododborov ali teles. Poleg tega je Pridružitveni svet pooblaščen za spremembo ali dopolnitev prilog k Sporazumu (člen 436(3) Sporazuma). Katero koli od svojih pristojnosti lahko prenese na Pridružitveni odbor, tudi pooblastilo za sprejemanje zavezujočih odločitev (člen 438(2) Sporazuma). Pridružitveni odbor se sestane v posebni sestavi, da obravnava vsa vprašanja, ki izhajajo iz naslova V (Trgovina in z njo povezane zadeve). Del sporazuma, ki se nanaša na poglobljeno in celovito območje proste trgovine, določa posebne pododbore za sanitarne in fitosanitarne ukrepe, carino, geografske kazalnike ter trgovino in trajnostni razvoj, ki Pridružitvenemu odboru v trgovinski sestavi pomagajo pri njegovih dolžnostih. Predvidena sta tudi foruma za civilno družbo in parlamentarno sodelovanje. Da se zagotovi nemoteno in pravočasno izvajanje dela sporazuma, ki se nanaša na poglobljeno in celovito območje proste trgovine, zlasti glede dopolnitev ali sprememb številnih s trgovino povezanih prilog k Sporazumu, se predlaga, da Pridružitveni svet takšna pooblastila prenese na Pridružitveni odbor v trgovinski sestavi. S takim prenosom se bo vzpostavila potrebna povezava in ustvarili pogoji za pravočasno nadaljevanje tehničnih razprav v navedenem odboru glede izvajanja trgovinskih obveznosti, vključno s tistimi, ki se nanašajo na približevanje Republike Moldavije pravnemu redu EU. Da se dopolni institucionalni okvir in omogočijo razprave na strokovni ravni o ključnih področjih, za katera se Sporazum začasno uporablja, se predlaga ustanovitev dveh pododborov, in sicer: (1) Pododbora za pravico, svobodo in varnost; (2) Pododbora za gospodarsko in sektorsko sodelovanje. Namen ustanovitve teh pododborov je, da se pozornost posveti področjem, na katerih se pričakujejo konkretni rezultati, namesto da bi se na zasedanjih leto za letom obravnavale iste teme. Pozneje se lahko ustanovijo dodatni pododbori, če se s tem strinjata obe pogodbenici. Pridružitveni sporazum določa obsežno sektorsko sodelovanje, pri čemer se osredotoča na podporo glavnim reformam, oživitev gospodarstva in rast, upravljanje in sektorsko sodelovanje na 28 področjih: pravosodju, energetiki, prometu, statistiki, varstvu okolja in njegovemu spodbujanju, industrijskem sodelovanju ter sodelovanju med malimi in srednje velikimi podjetji, kmetijstvu in razvoju podeželja, socialni politiki, sodelovanju civilne družbe, potrošniški politiki, reformi javne uprave, izobraževanju, usposabljanju in mladinski politiki ter sodelovanju na področju kulture. Na vseh teh področjih se okrepljeno sodelovanje začne na podlagi trenutnih okvirov, tako dvostranskih kot večstranskih, da bi dosegli bolj sistematičen dialog ter izmenjavo informacij in dobrih praks. Ključnega pomena za poglavja, ki se nanašajo na sektorsko sodelovanje, je celovit seznam postopnega usklajevanja s pravnim redom EU, kjer je to ustrezno, kakor je določen v prilogah k Sporazumu. Posebni časovnice za približevanje zakonodaje Republike Moldavije delom pravnega reda EU in njihovo izvajanje bodo pomenili osrednjo točko tekočega sodelovanja ter jedro programa domačih reform in modernizacije Republike Moldavije. V okviru „rednega dialoga“, na katerega se pogosto sklicuje Sporazum, se lahko obravnava vsako od zgoraj navedenih področij. Drugi pododbor se torej glede na potrebe lahko sestaja v različnih sestavah. Ta predlog temelji na izkušnjah, pridobljenih s sporazumi o partnerstvu in sodelovanju s tremi državami in naj bi poenostavil delovanje strukture pododborov v skladu s pridružitvenim sporazumom. EU in Republika Moldavija sta se zavezali hitremu in učinkovitemu izvajanju Sporazuma. Cilj tega predloga je torej zagotoviti, da bo institucionalni okvir Sporazuma začel delovati čim prej. Da bi to zagotovili, sta ključnega pomena čim hitrejše sprejetje poslovnikov Pridružitvenega sveta in Pridružitvenega odbora ter ustanovitev pododborov, da bi ta lahko začela čim prej delovati. Prvo zasedanje Pridružitvenega sveta z Republiko Moldavijo naj bi bilo sklicano 20. oktobra 2014, kar sovpada z zasedanjem Sveta za zunanje zadeve v Luxembourgu. Ta datum je bistvenega pomena za Republiko Moldavijo ob upoštevanju splošnih volitev, ki bodo potekale 30. novembra. 3. PRAVNI ELEMENTI PREDLOGA Pravna podlaga Unije za sprejem stališča, ki ga zavzame Unija v Pridružitvenem svetu, ustanovljenem s pridružitvenim sporazumom med Evropsko unijo in Republiko Moldavijo, je člen 218(9) Pogodbe o delovanju Evropske unije (v nadaljevanju besedila: PDEU). V skladu z navedenimi rezultati pogajanj, Evropska komisija na podlagi člena 218(9) PDEU Svetu predlaga sprejetje sklepa za sprejem stališča, ki ga zavzame Unija na prvem zasedanju Pridružitvenega sveta med EU in Republiko Moldavijo v zvezi s: – poslovnikoma Pridružitvenega sveta in Pridružitvenega odbora, – ustanovitvijo dveh posebnih pododborov ter – prenosom nekaterih pooblastil Pridružitvenega sveta na Pridružitveni odbor v njegovi trgovinski sestavi. 2014/0273 (NLE) Predlog SKLEP SVETA o stališču, ki ga zavzame Unija v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani v zvezi s sprejetjem poslovnikov Pridružitvenega sveta in Pridružitvenega odbora, ustanovitvijo dveh posebnih pododborov in prenosom nekaterih pooblastil Pridružitvenega sveta na Pridružitveni odbor v njegovi trgovinski sestavi SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 218(9) Pogodbe, ob upoštevanju predloga Komisije, ob upoštevanju naslednjega: (1) Člen 464 pridružitvenega sporazuma (v nadaljevanju besedila: Sporazum) med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani določa začasno uporabo delov Sporazuma. (2) Člen 4 Sklepa Sveta z dne 23. junija 2014 o podpisu in začasni uporabi nekaterih določb Sporazuma določa, da se nekatere določbe Sporazuma začasno uporabljajo. (3) Člen 435(2) Sporazuma določa, da Pridružitveni svet določi svoj poslovnik. (4) Člen 435(3) Sporazuma določa, da Pridružitvenemu svetu izmenično predsedujeta predstavnik Unije in predstavnik Republike Moldavije. (5) Člen 437(1) Sporazuma določa, da Pridružitvenemu svetu pri opravljanju njegovih nalog pomaga Pridružitveni odbor, člen 438(1) pa določa, da Pridružitveni svet v svojem poslovniku določi naloge in delovanje Pridružitvenega odbora. (6) Člen 439(2) določa, da se Pridružitveni svet lahko odloči za ustanovitev morebitnega drugega posebnega odbora ali organa na posebnih področjih, če to zahteva izvajanje tega sporazuma, ki mu lahko pomaga pri opravljanju njegovih nalog. (7) Pridružitveni svet je odgovoren za nadzor in spremljanje uporabe in izvajanja Sporazuma. Pridružitveni svet lahko na Pridružitveni odbor prenese katero koli pooblastilo, tudi pooblastilo za sprejemanje zavezujočih odločitev. Primerno je, da Pridružitveni svet prenese na Pridružitveni odbor v njegovi trgovinski sestavi, kakor je navedeno v členu 438(4) Sporazuma, pooblastilo za posodobitev ali spremembo prilog k temu sporazumu, ki se nanašajo na poglavja 1, 3, 5, 6 in 8 naslova IV (Trgovina in z njo povezane zadeve), v skladu s členoma 436(3) in 438(2) Sporazuma, če ni posebne določbe v teh poglavjih o dopolnitvi ali spremembi prilog k temu sporazumu – SPREJEL NASLEDNJI SKLEP: Člen 1 1. Stališče, ki ga zavzame Unija v Pridružitvenem svetu, ustanovljenem s členom 434 pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, se sprejme v zvezi s: – sprejetjem poslovnikov Pridružitvenega sveta in Pridružitvenega odbora, – ustanovitvijo posebnih pododborov ter sprejetjem njunega mandata ter – prenosom nekaterih pooblastil Pridružitvenega sveta na Pridružitveni odbor v njegovi trgovinski sestavi v skladu z določili osnutkov sklepov Pridružitvenega sveta, ki so priloženimi temu sklepu. 2. Predstavniki Unije v Pridružitvenem svetu se lahko sporazumejo o manjših spremembah osnutkov sklepov brez nadaljnjega sklepa Sveta. Člen 2 Pridružitvenemu svetu v imenu Unije predseduje Visoka predstavnica Unije za zunanje zadeve in varnostno politiko. V Bruslju, Za Svet Predsednik [1] UL L 260, 30.8.2014. PRILOGA 1 SKLEP št. 1/2014 PRIDRUŽITVENEGA SVETA EU-Republika MOLDAVIJA z dne … 2014 o sprejetju lastnega poslovnika in poslovnika Pridružitvenega odbora PRIDRUŽITVENI SVET EU-MOLDAVIJA JE – ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), zlasti člena 434 Sporazuma, ob upoštevanju naslednjega: (1) V skladu s členom 464 Sporazuma se deli Sporazuma uporabljajo začasno od 1. septembra 2014. (2) Člen 435(2) Sporazuma določa, da Pridružitveni svet določi svoj poslovnik. (3) Člen 437(1) Sporazuma določa, da Pridružitvenemu svetu pri opravljanju njegovih nalog pomaga Pridružitveni odbor, člen 438(1) pa določa, da Pridružitveni svet v svojem poslovniku določi naloge in delovanje Pridružitvenega odbora – SKLENIL: Edini člen Sprejmeta se poslovnik Pridružitvenega sveta in poslovnik Pridružitvenega odbora, kot sta določena v dodatku A oziroma B. V …, dne … || Za Evropsko unijo Za Republiko Moldavijo DODATEK A Poslovnik Pridružitvenega sveta v okviru Pridružitvenega sporazuma ter poglobljenega in celovitega sporazuma o prosti trgovini med EU in Republiko Moldavijo Člen 1 Splošne določbe 1. Pridružitveni svet, ustanovljen v skladu s členom 434(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), opravlja svoje naloge, kot je določeno v členih 434 in 436 Sporazuma. 2. V skladu s členom 435(1) Sporazuma Pridružitveni svet sestavljajo člani Sveta Evropske unije in člani Evropske komisije na eni strani ter člani vlade Republike Moldavije na drugi. Pri sestavi Pridružitvenega sveta se upoštevajo posebna vprašanja, ki bodo obravnavana na posameznem zasedanju. Kadar je primerno in s soglasjem obeh pogodbenic, se Pridružitveni svet sestane na ravni voditeljev držav ali vlad. 3. Člen 436(1) Sporazuma določa, da je Pridružitveni svet za namen doseganja ciljev Sporazuma pooblaščen za sprejemanje odločitev, ki so zavezujoče za pogodbenici. Pridružitveni svet sprejme ustrezne ukrepe za izvajanje teh odločitev, po potrebi tudi tako, da posebne organe, ustanovljene s tem sporazumom, pooblasti, da delujejo v njegovem imenu. Pridružitveni svet lahko daje tudi priporočila. Sklepe in priporočila sprejme v soglasju s pogodbenicama po zaključku posameznih notranjih postopkov. Pridružitveni svet lahko svoja pooblastila prenese na Pridružitveni odbor. 4. Pogodbenici v tem poslovniku sta pogodbenici, navedeni v členu 461 Sporazuma. Člen 2 Predsedovanje Pogodbenici predsedujeta Pridružitvenemu svetu izmenično za obdobje 12 mesecev. Prvo obdobje se začne na dan prvega zasedanja Pridružitvenega sveta in se konča 31. decembra istega leta. Člen 3 Zasedanja 1. Pridružitveni svet se sestane najmanj enkrat na leto in po medsebojnem dogovoru, kadar to zahtevajo okoliščine. 2. Vsako zasedanje Pridružitvenega sveta poteka na dan, o katerem se dogovorita pogodbenici. 3. Zasedanja Pridružitvenega sveta skupaj skličeta sekretarja Pridružitvenega sveta po dogovoru s predsednikom Pridružitvenega sveta najkasneje 30 dni pred datumom zasedanja. Člen 4 Zastopanje 1. Če se člani Pridružitvenega sveta zasedanj ne morejo udeležiti, so lahko zastopani. Član, ki želi biti zastopan, mora predsedniku pred zasedanjem, na katerem naj bi bil zastopan, pisno sporočiti ime svojega zastopnika. 2. Zastopnik člana Pridružitvenega sveta ima vse pravice tega člana. Člen 5 Delegacije 1. Člane Pridružitvenega sveta lahko spremljajo uradniki. Pred vsakim zasedanjem je treba predsednika prek sekretariata obvestiti o predvideni sestavi delegacije vsake pogodbenice. 2. Pridružitveni svet lahko ob soglasju pogodbenic povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj kot opazovalci ali da zagotovijo informacije o posebnih zadevah. Pogodbenici se sporazumeta o pravilih in pogojih, pod katerimi se opazovalci lahko udeležijo zasedanj. Člen 6 Sekretariat Uradnik generalnega sekretariata Sveta Evropske unije in uradnik, ki ga imenuje Republika Moldavija, delujeta skupaj kot sekretarja Pridružitvenega sveta. Člen 7 Korespondenca 1. Korespondenca, naslovljena na Pridružitveni svet, se naslovi na sekretarja Unije ali Republike Moldavije, ki nato o njej obvesti drugega sekretarja. 2. Sekretariat zagotovi, da se korespondenca posreduje predsedniku in po potrebi Pridružitvenemu svetu. 3. Če je to primerno, sekretariat posreduje korespondenco Generalnemu sekretariatu Evropske komisije, Evropski službi za zunanje delovanje, stalnim predstavništvom držav članic Evropske unije in generalnemu sekretariatu Sveta Evropske unije ter misiji Republike Moldavije pri Evropski uniji, pri čemer izvod pošlje tudi ministrstvu, pristojnemu za zunanje zadeve oziroma za trgovino in z njo povezane zadeve v Republiki Moldaviji. 4. Sporočila predsednika Pridružitvenega sveta naslovnikom pošlje sekretariat v imenu predsednika Pridružitvenega sveta. Ta sporočila se, kadar je to primerno, razpošljejo članom Pridružitvenega sveta, kakor določa tretji odstavek. Člen 8 Zaupnost Če Pogodbenici ne skleneta drugače, zasedanja Pridružitvenega sveta niso javna. Kadar pogodbenica Pridružitvenemu svetu predloži informacije, ki so označene kot zaupne, druga pogodbenica navedene informacije obravnava kot take. Člen 9 Dnevni red zasedanj 1. Predsednik za vsako zasedanje sestavi začasni dnevni red. Sekretarja Pridružitvenega sveta ga pošljeta naslovnikom iz člena 7 poslovnika najpozneje 15 koledarskih dni pred začetkom zasedanja. Začasni dnevni red vključuje točke, glede katerih je predsednik prejel zahtevo za vključitev na dnevni red najpozneje 21 koledarskih dni pred začetkom zasedanja. Takšne točke se uvrstijo na začasni dnevni red, če je bila ustrezna dokumentacija poslana sekretarjema pred dnem razpošiljanja dnevnega reda. 2. Pridružitveni svet sprejme dnevni red na začetku vsakega zasedanja. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red. 3. Predsednik lahko v dogovoru s pogodbenicama skrajša roke, določene v odstavku 1, da se upoštevajo potrebe posameznega primera. Člen 10 Zapisnik 1. Sekretarja skupaj pripravita osnutek zapisnika vsakega zasedanja. 2. Praviloma mora zapisnik za vsako točko na dnevnem redu navajati: (a) dokumentacijo, predloženo Pridružitvenemu svetu; (b) izjave, za katere so člani Pridružitvenega sveta želeli, da se zapišejo v zapisnik; ter (c) vprašanja, o katerih sta se dogovorili pogodbenici, kot so sprejeti sklepi, dogovorjene izjave in morebitne ugotovitve. 3. Osnutek zapisnika se Pridružitvenemu svetu predloži v odobritev v 20 koledarskih dneh po vsakem zasedanju Pridružitvenega sveta. Odobri se v 45 dneh po vsakem zasedanju Pridružitvenega sveta. Ko je zapisnik sprejet, ga podpišejo predsednik in sekretarja. Vsem naslovnikom iz člena 7 se pošlje overjeni izvod zapisnika. Člen 11 Sklepi in priporočila 1. Pridružitveni svet sprejme sklepe in priporočila po medsebojnem dogovoru med pogodbenicama. Vsak sklep ali priporočilo podpišeta Unija in Republika Moldavija. 2. Pridružitveni svet lahko sprejema sklepe ali daje priporočila po pisnem postopku, če se pogodbenici tako dogovorita. V ta namen predsednik Pridružitvenega sveta v skladu s členom 7 poslovnika besedilo predloga v pisni obliki razpošlje članom, ti pa morajo v roku, ki ni krajši od 21 dni, sporočiti morebitne pridržke ali predlagati spremembe. Predsednik lahko v dogovoru s pogodbenicama skrajša navedene roke, da se upoštevajo potrebe posameznega primera. 3. Ko se o besedilu doseže dogovor, predstavniki Unije in Republike Moldavije neodvisno in zaporedoma podpišejo sklep oziroma priporočilo. Akti Pridružitvenega sveta se naslovijo kot „Sklep“ oziroma „Priporočilo“ v smislu člena 436(1) Sporazuma. Sekretariat Pridružitvenega sveta vsak sklep ali priporočilo označi z zaporedno številko, datumom sprejetja in opisom njegovega predmeta. V vsakem sklepu se določi datum njegovega začetka veljavnosti. 4. Sklepe in priporočila Pridružitvenega sveta overita sekretarja. 5. Sklepi in priporočila se pošljejo vsem naslovnikom iz člena 7 tega poslovnika. 6. Vsaka pogodbenica se lahko odloči za objavo sklepov in priporočil Pridružitvenega sveta v svojem uradnem glasilu. Člen 12 Jeziki 1. Uradni jeziki Pridružitvenega sveta so uradni jeziki obeh pogodbenic. 2. Če ni določeno drugače, se Pridružitveni svet pri svojih posvetovanjih običajno opira na dokumentacijo, ki je napisana v teh jezikih. Člen 13 Stroški 1. Vsaka pogodbenica krije vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na zasedanjih Pridružitvenega sveta. 2. Stroške, povezane s tolmačenjem na zasedanjih, prevodi in razmnoževanjem dokumentov, krije Evropska unija. Če Republika Moldavija zahteva tolmačenje ali prevajanje v jezike, ki niso navedeni v členu 12 tega poslovnika, in iz njih, vse s tem nastale stroške krije Republika Moldavija. 3. Druge stroške, povezane s praktično organizacijo zasedanj, krije pogodbenica, ki zasedanje organizira. Člen 14 Pridružitveni odbor 1. V skladu s členom 437(1) Sporazuma Pridružitvenemu svetu pri opravljanju njegovih nalog pomaga Pridružitveni odbor. Odbor sestavljajo predstavniki Unije na eni strani in predstavniki Republike Moldavije na drugi strani, in sicer na ravni, ki jo določa Sporazum. 2. Pridružitveni odbor pripravi zasedanja in posvetovanja Pridružitvenega sveta, po potrebi izvaja sklepe Pridružitvenega sveta in na splošno zagotavlja kontinuiteto odnosov v okviru pridružitve ter pravilno delovanje Sporazuma. Prouči vsa vprašanja, ki mu jih predloži Pridružitveni svet, ter vsa druga vprašanja, ki se morebiti pojavijo pri izvajanju Sporazuma. Predloge ali osnutke sklepov/priporočil predloži Pridružitvenemu svetu v odobritev. V skladu s členom 438(2) Sporazuma lahko Pridružitveni svet pooblasti Pridružitveni odbor za sprejemanje sklepov. 3. Pridružitveni odbor sprejme vse sklepe in oblikuje priporočila, za katere je pooblaščen s Sporazumom. 4. Kadar Sporazum predvideva obveznost ali možnost posvetovanja ali kadar se pogodbenici sporazumno odločita, da se bosta posvetovali, lahko tako posvetovanje poteka v Pridružitvenem odboru, če Sporazum ne določa drugače. Posvetovanje se lahko nadaljuje v Pridružitvenem svetu, če pogodbenici s tem soglašata. Člen 15 Spremembe poslovnika Ta poslovnik se lahko spremeni v skladu s členom 11. DODATEK B Poslovnik Pridružitvenega odbora in pododborov v okviru Pridružitvenega sporazuma ter poglobljenega in celovitega sporazuma o prosti trgovini med EU in Republiko Moldavijo Člen 1 Splošne določbe 1. Pridružitveni odbor, ustanovljen v skladu s členom 437(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), pomaga Pridružitvenemu svetu pri opravljanju njegovih nalog in funkcij, izvaja naloge, določene v tem sporazumu, in tiste, ki mu jih naloži Pridružitveni svet. V skladu s členom 438(1) Pridružitveni svet v svojem poslovniku določi naloge in delovanje Pridružitvenega odbora. 2. Pridružitveni odbor pripravi zasedanja in posvetovanja Pridružitvenega sveta, po potrebi izvaja sklepe Pridružitvenega sveta in na splošno zagotavlja kontinuiteto odnosov v okviru pridružitve ter pravilno delovanje Pridružitvenega sporazuma. Prouči vsa vprašanja, ki mu jih predloži Pridružitveni svet, ter vsa druga vprašanja, ki se morebiti pojavijo pri tekočem izvajanju Pridružitvenega sporazuma. Vse predloge ali osnutke sklepov in priporočil predloži v sprejetje Pridružitvenemu svetu. 3. Kot je določeno v členu 437(2) Sporazuma, Pridružitveni odbor sestavljajo predstavniki Unije in Republike Moldavije, načeloma na ravni višjih državnih uradnikov, ki so pristojni za posamezna vprašanja, ki se obravnavajo na zasedanjih. 4. V skladu s členom 438(4) Sporazuma je Pridružitveni odbor v svoji trgovinski sestavi, kadar opravlja naloge, ki so mu dodeljene v naslovu V Sporazuma, sestavljen iz visokih uradnikov Evropske komisije in Republike Moldavije, ki so pristojni za trgovino in z njo povezane zadeve. Predstavnik Evropske komisije ali Republike Moldavije, ki je pristojen za trgovino in z njo povezane zadeve, deluje kot predsednik v skladu s členom 2. Zasedanj se udeležuje tudi predstavnik Evropske službe za zunanje delovanje. 5. V skladu s členom 438(3) Sporazuma je Pridružitveni odbor pooblaščen za sprejemanje odločitev v zadevah, ki jih določa Sporazum, in na področjih, za katera je Pridružitveni svet nanj prenesel pooblastila. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje. Pridružitveni odbor sklepe sprejme s soglasjem med pogodbenicama po zaključku njunih notranjih postopkov za njihovo sprejetje. 6. Pogodbenici v tem poslovniku sta pogodbenici, navedeni v členu 461 Sporazuma Člen 2 Predsedovanje Pogodbenici predsedujeta Pridružitvenemu odboru izmenično za obdobje 12 mesecev. Prvo obdobje se začne na dan prvega zasedanja Pridružitvenega odbora in se konča 31. decembra istega leta. Člen 3 Zasedanja 1. Če se pogodbenici ne dogovorita drugače, se Pridružitveni odbor sestaja redno, najmanj enkrat letno. Izredna zasedanja Pridružitvenega odbora se lahko skličejo na zahtevo ene pogodbenice ob soglasju druge pogodbenice. 2. Zasedanje Pridružitvenega odbora skliče predsednik ob času in na kraju, o katerem se dogovorita pogodbenici. Sekretariat Pridružitvenega odbora razpošlje obvestilo o zasedanju najpozneje 28 dni pred začetkom zasedanja, če se pogodbenici ne dogovorita drugače. 3. Pridružitveni odbor v trgovinski sestavi se sestane vsaj enkrat letno in kadar to zahtevajo okoliščine. Vsako zasedanje skliče predsednik Pridružitvenega odbora v njegovi trgovinski sestavi na dan, kraju in na način, o katerih se dogovorita pogodbenici. Sekretariat Pridružitvenega odbora v trgovinski sestavi razpošlje obvestilo o zasedanju najpozneje 15 dni pred začetkom zasedanja, če se pogodbenici ne dogovorita drugače. 4. Kadar je mogoče, se redno zasedanje Pridružitvenega odbora skliče pravočasno pred rednim zasedanjem Pridružitvenega sveta. 5. Izjemoma in če se pogodbenici o tem dogovorita, lahko zasedanje Pridružitvenega odbora poteka prek tehnoloških sredstev, kot je npr. videokonferenca. Člen 4 Delegacije Pred vsakim zasedanjem sekretariat pogodbenice obvesti o predvideni sestavi delegacij, ki se bosta v imenu pogodbenic udeležili zasedanja. Člen 5 Sekretariat 1. Uradnik Unije in uradnik Republike Moldavije delujeta skupaj kot sekretarja Pridružitvenega odbora in naloge sekretariata opravljata skupaj, če ta poslovnik ne določa drugače, ter v duhu medsebojnega zaupanja in sodelovanja. 2. Uradnik Evropske komisije in uradnik Republike Moldavije, pristojna za trgovino in z njo povezane zadeve, skupaj delujeta kot sekretarja Pridružitvenega odbora v njegovi trgovinski sestavi. Člen 6 Korespondenca 1. Korespondenca, naslovljena na Pridružitveni odbor, se naslovi na sekretarja ene od pogodbenic, ki nato o njej obvesti drugega sekretarja. 2. Sekretariat zagotovi, da se korespondenca, naslovljena na Pridružitveni odbor, posreduje predsedniku odbora in po potrebi razpošlje kot dokumentacija iz člena 7 tega poslovnika. 3. Korespondenco predsednika Pridružitvenega odbora pogodbenicama pošlje sekretariat v imenu predsednika Pridružitvenega odbora. Korespondenca se razpošlje, kadar je to primerno, kakor določa člen 7 tega poslovnika. Člen 7 Dokumentacija 1. Dokumentacija se razpošilja prek sekretarjev. 2. Pogodbenica svojo dokumentacijo pošlje svojemu sekretarju. Sekretar prejeto dokumentacijo posreduje sekretarju druge pogodbenice. 3. Sekretar Unije dokumentacijo razpošlje pristojnim predstavnikom Unije in v takšni korespondenci med naslovnike sistematično doda sekretarja Republike Moldavije. 4. Sekretar Republike Moldavije dokumentacijo razpošlje pristojnim predstavnikom Republike Moldavije in v takšni korespondenci med naslovnike sistematično doda sekretarja Unije. Člen 8 Zaupnost Če Pogodbenici ne skleneta drugače, zasedanja Pridružitvenega odbora niso javna. Kadar pogodbenica Pridružitvenemu odboru predloži informacije, ki so označene kot zaupne, druga pogodbenica navedene informacije obravnava kot take. Člen 9 Dnevni red zasedanj 1. Sekretariat Pridružitvenega odbora na podlagi predlogov pogodbenic za vsako zasedanje pripravi začasni dnevni red in operativne sklepe, ki jih določa člen 10. Začasni dnevni red vključuje točke, za katere sekretariat Pridružitvenega odbora najpozneje 21 dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti. 2. Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja. 3. Pridružitveni odbor sprejme dnevni red na začetku vsakega zasedanja. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red. 4. Predsednik zasedanja Pridružitvenega odbora lahko ob soglasju druge pogodbenice na ad-hoc osnovi povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj ali da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti. 5. Predsednik zasedanja Pridružitvenega odbora lahko v dogovoru s pogodbenicama skrajša roke iz odstavkov 1 in 2, da se upoštevajo potrebe posameznih primerov. Člen 10 Zapisnik in operativni sklepi 1. Sekretarja skupaj pripravita osnutek zapisnika vsakega zasedanja. 2. Praviloma mora zapisnik za vsako točko na dnevnem redu navajati: (a) seznam udeležencev zasedanja, seznam spremljajočih uradnikov ter seznam vseh opazovalcev ali strokovnjakov, ki so se udeležili zasedanja; (b) dokumentacijo, predloženo Pridružitvenemu odboru; (c) izjave, za katere je Pridružitveni odbor želel, da se zapišejo v zapisnik; ter (d) operativne sklepe z zasedanja v skladu z odstavkom 4. 3. Osnutek zapisnika se predloži Pridružitvenemu odboru v odobritev. Odobri se v 28 dneh po vsakem zasedanju Pridružitvenega odbora. Ko je zapisnik sprejet, ga podpišejo predsednik in sekretarja. Vsem naslovnikom iz člena 7 se pošlje overjeni izvod zapisnika. 4. Osnutek operativnih sklepov vsakega zasedanja pripravi sekretar Pridružitvenega odbora predsedujoče pogodbenice in ga razpošlje pogodbenicama skupaj z dnevnim redom praviloma najpozneje 15 koledarskih dni pred začetkom zasedanja. Ta osnutek se med zasedanjem spremeni, tako da Pridružitveni odbor, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe pogodbenic. Operativni sklepi se po sprejetju dodajo zapisniku, njihovo izvajanje pa se pregleda med katerim koli naslednjim zasedanjem Pridružitvenega odbora. Pridružitveni odbor v ta namen sprejme predlogo, ki omogoča spremljanje spoštovanja rokov za izvedbo vsakega ukrepa. . Člen 11 Sklepi in priporočila 1. V posebnih primerih, kadar Sporazum določa prenos pooblastil za sprejemanje sklepov ali če je ta pooblastila na Pridružitveni odbor prenesel Pridružitveni svet, sklep sprejme Pridružitveni odbor. Poleg tega sprejme tudi priporočila. Sklepi in priporočila se sprejemajo s soglasjem med pogodbenicama. Vsak sklep ali priporočilo podpišeta predstavnika obeh pogodbenic. Brez poseganja v odstavek 2 predstavniki podpišejo te dokumente med zasedanjem, na katerem se sprejme zadevni sklep ali priporočilo. 2. Pridružitveni svet lahko sprejema sklepe ali daje priporočila po pisnem postopku, če se pogodbenici o tem dogovorita. Pisni postopek je uradna izmenjava not med obema sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 dni. Predsednik Pridružitvenega odbora lahko v dogovoru s pogodbenicama skrajša roke iz tega odstavka, da se upoštevajo potrebe posameznih primerov. Ko se o besedilu doseže dogovor, predstavniki vsake pogodbenice neodvisno in zaporedoma podpišejo sklep oziroma priporočilo. 3. Akti Pridružitvenega odbora se naslovijo kot „Sklep“ oziroma „Priporočilo“. V vsakem sklepu se določi datum njegovega začetka veljavnosti. 4. Sklepe in priporočila Pridružitvenega odbora overita sekretarja. 5. Sklepi in priporočila se pošljejo obema pogodbenicama. 6. Vsaka pogodbenica se lahko odloči za objavo sklepov in priporočil Pridružitvenega odbora v svojem uradnem glasilu. Člen 12 Poročila Pridružitveni odbor o svojih dejavnostih in dejavnostih pododborov, delovnih skupin ter drugih organov poroča Pridružitvenemu svetu na vsakem rednem zasedanju Pridružitvenega sveta. Člen 13 Jeziki 1. Uradna jezika Pridružitvenega odbora sta angleščina in romunščina. 2. Če ni določeno drugače, se Pridružitveni odbor pri svojih posvetovanjih opira na dokumentacijo, ki je napisana v obeh jezikih. Člen 14 Stroški 1. Vsaka pogodbenica krije vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na zasedanjih Pridružitvenega odbora. 2. Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja. 3. Stroške v zvezi s tolmačenjem na zasedanjih in prevajanjem dokumentov v angleščino in romunščino ali iz teh dveh jezikov v skladu s členom 13(1) tega poslovnika krije pogodbenica, ki je gostiteljica zasedanja. Stroške tolmačenja in prevajanja v druge jezike ali iz njih krije neposredno pogodbenica prosilka. Člen 15 Spremembe poslovnika Ta poslovnik se lahko spremeni s sklepom Pridružitvenega sveta v skladu s členom 438(1). Člen 16 Pododbori in specializirane delovne skupine 1. Pridružitveni odbor lahko v skladu s členom 439(2) Sporazuma ustanovi pododbore ali druge specializirane odbore ali organe za posebna področja, ki so potrebni za izvajanje Sporazuma in niso predvideni v Sporazumu, da mu pomagajo pri izvajanju njegovih nalog. Pridružitveni odbor lahko tak pododbor in druge specializirane odbore ali organe razpusti oziroma opredeli ali spremeni njihove pristojnosti in naloge. Če ni določeno drugače, ti pododbori delujejo pod nadzorom Pridružitvenega odbora, kateremu poročajo po vsakem zasedanju. 2. Če s Sporazumom ni določeno drugače ali če v okviru Pridružitvenega sveta ni bil sprejet drugačen dogovor, se ta poslovnik smiselno uporablja tudi za pododbore in druge specializirane odbore ali organe iz odstavka 1. 3. Zasedanja pododborov, ustanovljenih v skladu s Sporazumom, se lahko prožno organizirajo glede na potrebe bodisi v Bruslju bodisi v partnerski državi ali na primer prek videokonference. Pododbori naj bi služili kot platforma za spremljanje napredka pri približevanju na posebnih področjih, za obravnavo nekaterih vprašanj in izzivov, ki izhajajo iz tega procesa ter za oblikovanje priporočil in operativnih sklepov. 4. Sekretariatu Pridružitvenega odbora se v vednost pošlje vsa ustrezna korespondenca, dokumentacija in sporočila, ki se nanašajo na pododbor, posebni odbor ali organ iz odstavka 1. 4. Če v Sporazumu ni določeno drugače ali če se pogodbenici v okviru Pridružitvenega sveta nista dogovorili drugače, so pododbori, drugi specializirani odbori ali organi pooblaščeni samo za dajanje priporočil. Člen 17 Če ni določeno drugače, se ta poslovnik smiselno uporablja za Pridružitveni odbor v njegovi trgovinski sestavi. PRILOGA II SKLEP št. 2/2014 PRIDRUŽITVENEGA SVETA EU-Republika MOLDAVIJA z dne … 2014 o ustanovitvi dveh posebnih pododborov PRIDRUŽITVENI SVET EU-Republika MOLDAVIJA JE – ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), zlasti člena 439 Sporazuma, ob upoštevanju naslednjega: (1) V skladu s členom 465 Sporazuma se deli Sporazuma uporabljajo začasno od 1. septembra 2014. (2) Člen 439(2) določa, da se Pridružitveni svet lahko odloči za ustanovitev morebitnega drugega posebnega pododbora ali organa na posebnih področjih, če to zahteva izvajanje Sporazuma, ki mu lahko pomagajo pri opravljanju njegovih nalog. (3) Da se omogočijo razprave na strokovni ravni o ključnih področjih, za katera se Sporazum začasno uporablja, je treba ustanoviti dva pododbora. S soglasjem pogodbenic je mogoče spremeniti tako seznam pododborov kot tudi področje delovanja vsakega od njih – SPREJEL NASLEDNJI SKLEP: Edini člen Ustanovita se pododbora iz Dodatka A. Poslovnika pododborov ureja člen 16 poslovnika Pridružitvenega odbora in pododborov Pridružitvenega sporazuma EU-Moldavija, kot je bil sprejet s Sklepom št. 1/2014 Pridružitvenega sveta EU-Moldavija. V …, Za Evropsko unijo Za Republiko Moldavijo Dodatek A k PRILOGI II Pridružitveni sklep EU-Republika Moldavija Ustanovljeni pododbori: (1) Pododbor za pravico, svobodo in varnost; (2) Pododbor za gospodarsko in sektorsko sodelovanje. PRILOGA III SKLEP št. 3/2014 PRIDRUŽITVENEGA SVETA EU-Republika Moldavija z dne … 2014 o prenosu nekaterih pooblastil Pridružitvenega sveta na Pridružitveni odbor v njegovi trgovinski sestavi PRIDRUŽITVENI SVET EU-Republika MOLDAVIJA JE – ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), zlasti členov 436(3) in 438(2) Sporazuma, ob upoštevanju naslednjega: (1) Nekateri deli Sporazuma se v skladu s členom 464 Sporazuma uporabljajo začasno od 1. septembra 2014. (2) Pridružitveni svet je odgovoren za nadzor in spremljanje uporabe in izvajanja Sporazuma. (3) Pridružitveni svet lahko v skladu s členom 438(2) Sporazuma na Pridružitveni odbor prenese katero koli pooblastilo, tudi pooblastilo za sprejemanje zavezujočih odločitev. (4) Pridružitveni odbor v svoji trgovinski sestavi obravnava vsa vprašanja, povezana z naslovom V (Trgovina in z njo povezane zadeve), kakor določa člen 438(4) Sporazuma. (5) Da se zagotovi nemoteno in pravočasno izvajanje dela sporazuma, ki se nanaša na poglobljeno in celovito območje proste trgovine, je primerno, da Pridružitveni svet na Pridružitveni odbor v trgovinski sestavi prenese pooblastilo za posodobitev ali spremembo prilog k temu sporazumu, ki se nanašajo na poglavja 1, 3, 5, 6 in 8 naslova V (Trgovina in z njo povezane zadeve) tega sporazuma, v kolikor v teh poglavjih ni posebnih določb, ki se nanašajo na posodobitev ali spremembo navedenih prilog v tem sporazumu – SPREJEL NASLEDNJI SKLEP: Edini člen V skladu s členom 438(4) Sporazuma Pridružitveni svet na Pridružitveni odbor v njegovi trgovinski sestavi prenese pooblastilo za posodobitev ali spremembo prilog k temu sporazumu, ki se nanašajo na poglavja 1, 3, 5, 6 in 8 naslova V (Trgovina in z njo povezane zadeve), če v teh poglavjih ni posebne določbe o posodobitvi ali spremembi navedenih prilog k temu sporazumu. Za Evropsko unijo Za Republiko Moldavijo